Michael Wittmann va néixer el 22 d'abril de 1914 a Vogelthal, a l'Alt Palatinat (Baviera), era el segon fill d'un granger local, Johann Wittmann. L'1 de febrer de 1934 s'afilia al Servei de Treball Voluntari, el FAD (que posteriorment esdevindria el RAD) on serveix durant 6 mesos. El 30 d'octubre de 1934 s'allista al 19è Regiment d'Infanteria del Heer, com a "Gefreiter". Deixa el servei el 30 de setembre de 1936 com a "Unteroffizier", allistant-se a les Allgemeine-SS. El 5 d'abril de 1937 és destinat al N.1 Sturm del 92è Standarte de l'elit Leibstandarte-SS "Adolf Hitler", amb rang de SS-Mann (soldat ras). A finals de 1937, reb instrucció del Sd.Kfz.222 i del Sd.Kfz.232, demostrant ser un excel·lent conductor. El 1938 participa en l'ocupació d'Àustria i dels Sudets amb un vehicle blindat.